НАРОДНА КЊИЖЕВНОСТ (УТВРЂИВАЊЕ)

Народна (усмена) књижевност се састоји од прича и песама које су створили непознати талентовани појединци. Нјихове умотворине преносиле су се усмено са генерације на генерацију, а првобитна прича или песма често је мењала свој облик и садржину јер је неко од преносилаца током причања или певања што додавао или изостављао. Зато су народне умотворине дело многих појединаца, али из разних крајева и различитих времена. Творци народних књижевних дела нису имали образовање стечено кроз школу (нису били писмени), већ су стицали знање богатим животним искуством. Наше народне приче и песме сачуване су захваљујући Вуку Стефановићу Караџићу, који их је сакупио, средио и забележио, и тако сачувао од заборава. Нјеговом заслугом оне су познате и далеко ван граница Србије.

Подела народне књижевности на родове и врсте

Народна књижевност се дели на:

1. народну поезију, а њени књижевни родови су:

1) народне лирске песме,

2) народне епске песме,

3) народне лирско-епске песме;

2. народну прозу, а њени књижевни родови су:

1) приповетке,

2) предања,

3) кратке народне умотворине.

Када се говори о књижевним родовима, тада се, према дефиницији, говори о видовима уметничког обликовања стварности уз помоћ речи. Сваки од наведених родова даље се дели на књижевне врсте.

1. Народне лирске песме се деле на:

1) митолошке,

2) религиозно-верске,

3) обредне,

4) обичајне,

5) посленичке или песме о раду,

6) љубавне,

7) породичне,

8) шаљиве,

9) родољубиве или песме о борбама.

2. Народне епске песме се према времену настанка деле на:

1) песме старијих времена, које се деле на циклусе:

а) неисторијски,

б) преткосовски,

ц) косовски,

д) циклус о Краљевићу Марку,

е) покосовски;

2) песме средњих времена, које се деле на циклусе:

а) хајдучки,

б) ускочки;

3) песме новијих времена, које се деле на:

а) циклус о ослобођењу Црне Горе,

б) циклус о ослобођењу Србије.

3. Народне лирско-епске песме се деле на:

1) баладе,

2) романсе.

4. Приповетке се према теми деле на:

1) фантастичке:

а) бајке,

б) легенде,

ц) басне;

2) реалистичке:

а) новеле,

б) шаљиве приче,

ц) анегдоте.

5. Предања се деле на:

1) етимолошка,

2) културно-историјска,

3) митолошка.

6. Кратке народне умотворине се деле на:

1) пословице,

2) загонетке,

3) питалице,

4) брзалице.

У свим делима народне прозе наши преци казивали су о свом животу и својим тежњама. Из тих прича сазнаје се о њиховој борби против тајанствених природних и друштвених сила, великој жељи да се победи, сновима о срећном животу и правди.

Питања:

1.Шта је народна књижевност?

2.Наведи основну поделу народне књижевности?

Закључак:

Ученици би требали да обнове усвојено знање из народне књижевности.